English: Minister, can I thank you for your statement this afternoon? I find it very encouraging, the position that you've taken. Can I also thank you for all the support that the Welsh Government has given to the steel industry over the years? Steelworkers in my constituency are very grateful for that support and, as you quite rightly pointed out earlier in your contribution, they are the best in the world and they have given much to the industry, and now they want the industry to continue honouring their commitment to them and to their families. In relation to your points made, I think that it's important that the UK Government now takes this opportunity - and I see it as an opportunity - to actually get a steel industry for the United Kingdom, which will provide a foundation for other manufacturing across the country. And this is a chance, I think, for them to step up to the plate and become an active player in the industrial strategy of the UK. I hope they take it. Now, in your statement, you indicated that the funding support from Tata Steel India in the future is not going to be needed. That's their focus - they want to make it sustainable. But have you had any indication as to to when they will continue supporting it and at what point they expect to be self-sustaining, so that we have at least a target we can look towards in ensuring that industry becomes self-sustaining? Also, on the decarbonisation agenda, everyone talks about hydrogen. That is some years down the line, as the technology is not quite there yet. But one thing that is available is carbon capture and storage. Are you looking at further research and development in that area to ensure that there's a possibility of decarbonising the industry in Port Talbot in particular, because, clearly, that's where the heavy end is, and that's where the large carbon emissions would be? Have you had good discussions with your colleague in the Cabinet, Lesley Griffiths, regarding the emissions trading scheme that is being put into place to replace the European emissions trading scheme to ensure this is not going to be detrimental to the steel industry in the future and that the UK model will be very supportive and useable for the UK steel sector? We talked about skills and the separation of the businesses into a Dutch component and a UK component. And we do know that the elements are currently based in Holland, because they did go from Port Talbot over to Holland - the R&D and the sales. What discussions will you be having for the skills agenda to ensure that those come back? And how are you working with the research and development, particularly Swansea - because I know that Tata work with Swansea and Warwick, but particularly Swansea and the Steel and Metal Institute - to ensure that that's the centre for R&D for steel in the UK and it becomes critical for Tata to work with them?
Welsh: Gweinidog, a gaf i ddiolch i chi am eich datganiad y prynhawn yma? Rwy'n cael eich safbwynt chi yn galonogol iawn yn hyn o beth. A gaf i ddiolch ichi hefyd am yr holl gefnogaeth a roddodd Llywodraeth Cymru i'r diwydiant dur dros y blynyddoedd? Mae gweithwyr dur yn fy etholaeth i yn ddiolchgar iawn am y gefnogaeth honno ac, fel yr oeddech chi'n dweud yn gwbl briodol yn gynharach yn eich cyfraniad, y nhw yw'r goreuon yn y byd ac maen nhw wedi cyfrannu llawer i'r diwydiant, ac maen nhw'n dymuno i'r diwydiant barhau nawr i anrhydeddu eu hymrwymiad nhw a'u teuluoedd iddo. O ran y pwyntiau a wnaethoch, rwy'n credu ei bod yn bwysig bod Llywodraeth y DU yn manteisio ar y cyfle hwn nawr - ac rwy'n gweld cyfle yn hyn - i ennill diwydiant dur i'r Deyrnas Unedig, a fydd yn gosod sylfaen ar gyfer gweithgynhyrchu fel arall ledled y wlad. Ac mae hwn yn gyfle, yn fy marn i, i gamu i'r bwlch a bod â rhan weithgar yn strategaeth ddiwydiannol y DU. Rwy'n gobeithio y byddan nhw'n manteisio arno. Nawr, yn eich datganiad chi, roeddech chi'n dweud na fydd angen cymorth ariannol gan Tata Steel India yn y dyfodol. Maen nhw'n canolbwyntio ar hynny - maen nhw'n awyddus iddo fod yn weithgarwch cynaliadwy. Ond a ydych chi wedi cael unrhyw amcan am ba hyd y byddan nhw'n parhau i'w gefnogi a pha bryd y maen nhw'n disgwyl iddo fod yn hunangynhaliol, fel bod gennym ni o leiaf darged i anelu ato wrth sicrhau bod y diwydiant yn mynd yn hunangynhaliol? Hefyd, o ran yr agenda datgarboneiddio, mae pawb yn sôn am hydrogen. Ymhen rhai blynyddoedd eto y daw hynny, gan nad yw'r dechnoleg ar gael hyd yn hyn. Ond un peth sydd ar gael nawr yw dal a storio carbon. A ydych chi'n ystyried ymchwil a datblygu pellach yn y maes hwnnw i sicrhau bod posibilrwydd o ddatgarboneiddio'r diwydiant ym Mhort Talbot yn arbennig felly, oherwydd, yn amlwg, dyna lle mae'r pen trwm, a dyna lle y byddai'r allyriadau carbon mwyaf? A gawsoch chi drafodaethau buddiol gyda'ch cyd-Aelod yn y Cabinet, Lesley Griffiths, ynglŷn â'r cynllun masnachu allyriadau sy'n cael ei roi ar waith i ddisodli'r cynllun masnachu allyriadau Ewropeaidd i sicrhau na fydd hyn yn niweidiol i'r diwydiant dur yn y dyfodol ac y bydd model y DU yn gefnogol ac yn ddefnyddiol iawn i sector dur y DU? Fe fuom ni'n siarad am sgiliau a gwahanu'r busnesau'n ddwy ran, un i'r Iseldiroedd a'r llall i'r DU. Ac fe wyddom ni mai yn yr Iseldiroedd y lleolir yr elfennau ar hyn o bryd, oherwydd fe wnaethon nhw symud o Bort Talbot draw i'r Iseldiroedd - yr ymchwil a datblygu, a'r gwerthiant. Pa drafodaethau y byddwch yn eu cael o ran yr agenda sgiliau i sicrhau bod y rhain yn dychwelyd? A sut ydych chi'n gweithio o ran yr ymchwil a'r datblygu, yn enwedig yn Abertawe - oherwydd fe wn i fod Tata yn gweithio gydag Abertawe a Warwick, ond gydag Abertawe a'r Sefydliad Dur a Metel yn arbennig - i sicrhau mai dyna'r ganolfan ymchwil a datblygu ar gyfer dur yn y DU ac y bydd hyn hollbwysig i Tata weithio gyda nhw?